Karen Rønde (V), 1998-10-20:
Lovforslag nr. L 43 indebærer en relevant ajourføring af straffeloven, sådan som de samfundsmæssige forhold har udviklet sig.
Prostitution er primært et socialt problem, der bør forebygges og løses via sociallovgivningen.
Prostitution kalder på hjælpeforanstaltninger og ikke på straf.
Ophævelsen af § 199 vil medføre, at prostitution som sådan ikke kan straffes, men dog fortsat ikke er et lovligt erhverv.
Det er vigtigt for os i Venstre, at der ikke er tale om en legalisering af prostitution, men alene en afkriminalisering, idet prostitution ikke bør blive et arbejde, der f.eks. kan bruges til at optjene anciennitet i dagpengesystemet.
Hvad angår de prostituerede selv, har det, som det fremgår af diverse betænkninger, længe været erkendt af så godt som alle, at anvendelsen af § 199 ikke kan anses som et hensigtsmæssigt middel til bekæmpelse af prostitution.
Og i de sidste mange år er paragraffen ikke blevet anvendt af politiet, selv om prostitution desværre finder sted hver dag.
Vi har i generationer forgæves forsøgt at bekæmpe prostitution ved at true med straf og ved at straffe de prostituerede.
Dertil kommer, at det er inkonsekvent, at § 199 ikke medfører straf for den prostituerede, som det er i dag, hvis indtægten ved prostitution suppleres med en indtægt fra et lovligt erhverv.
Lovforslagets § 223 a indfører en beskyttelse af mindreårige prostituerede ved adgang til at straffe deres kunder.
Forslaget er begrundet i bestræbelserne på at beskytte børn mod seksuel udnyttelse.
Intentionerne bag denne her paragraf bør klart støttes, og vi må håbe, at paragraffen får en præventiv effekt og vil føre til en reduktion af antallet af mindreårige prostituerede.
I Venstre mener vi, at det bør være strafbart at modtage og købe seksuelle ydelser fra personer under 18 år, også når det sker i enkeltstående tilfælde.
For os er det lige så vigtigt at beskytte de unge, der sælger seksuelle ydelser for første gang eller uregelmæssigt, som at beskytte de unge, der mere eller mindre sælger sex regelmæssigt.
det er vigtigt for os, at der ikke kan spekuleres i, at det efter lovforslaget ikke er strafbart at købe sex hos en person under 18 år, så længe der ikke er tale om mere regelmæssig virksomhed.
Det undrer os, at beskyttelsen i lovforslaget ikke omfatter denne gruppe mindreårige, der sælger sex.
Og derfor vil jeg gerne spørge justitsministeren: Hvorfor vil man ikke beskytte den mindreårige i ovennævnte situation?
Hvorfor skal der, som i lovforslaget foreslået, være forskel i beskyttelse af mindreårige prostituerede?
Og hvad er beskyttelsen værd, hvis den ikke indtræffer hver gang, en kunde køber sex hos en mindreårig?
Men kommer han igen efter omkring 14 dage, så kan han højst sandsynligt straffes.
I Venstre er vi meget optaget af at beskytte mindreårige.
Justitsministeren gør selv i bemærkningerne til lovforslaget meget ud af at beskrive, hvilke initiativer der er taget for at bekæmpe forskellige former for seksuel udnyttelse af børn.
Derfor vil jeg gerne spørge ministeren, om han har intentioner om at komme med et lovforslag, som vil skærpe straffen for fremstilling af børneporno, som i allerværste tilfælde i dag kun giver maksimum seks måneders fængsel.
Det synes vi i Venstre er alt for lidt.
Venstre går ind for langt højere straffe på det her område, for vi skal bekæmpe sexmisbruget af børn, og derfor må vi først og fremmest gå efter bagmændene.
Vi tror ikke i Venstre, at vi har løst alle problemer omkring prostitution ved det her ændringsforslag.
Det er vigtigt, at der fortsat sættes ind med brugbare og effektive foranstaltninger, som sigter mod forebyggelse og mindskelse af prostitution, for
i Venstre bryder vi os ikke om prostitution.
Det er af stor betydning for os, at lovforslaget juridisk afkriminaliserer de prostituerede, men ikke legaliserer prostitution, for